Diari Oficial de la Generalitat Valenciana


Sumari del DOGV 5843, del 05-09-2008 (2008/10799)

RESOLUCIÓ de 25 de juliol de 2008, de la Direcció General de Treball, Cooperativisme i Economia Social, per la qual es disposa el registre i la publicació del XXVIII Conveni Col·lectiu de Treball del Sector de la Indústria de la Marroquineria i Afins de Castelló i València (Codi núm. 8000565).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5843

Data del DOGV
:   05-09-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/10653


Data del document
:   25-07-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Castelló de la Plana
    * València
    * conveni col·lectiu
    * marroquineria i guantería

RESOLUCIÓ de 25 de juliol de 2008, de la Direcció General de Treball, Cooperativisme i Economia Social, per la qual es disposa el registre i la publicació del XXVIII Conveni Col·lectiu de Treball del Sector de la Indústria de la Marroquineria i Afins de Castelló i València (Codi núm. 8000565). [2008/10940]  
Vist el text del XXVIII Conveni Col·lectiu de Treball del Sector de la Indústria de la Marroquineria i Afins de Castelló i València, subscrit per la Comissió Negociadora el 2 de maig de 2008, que està integrada, de part empresarial, per representants d'ASEMA, i de part dels treballadors, per representants dels sindicats FIA-UGT-PV i FITEQA-CCOO-PV, i d'acord amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1040/1981, de 22 de maig, sobre Registre i Dipòsit de Convenis Col·lectius de Treball, esta Direcció General de Treball, Cooperativisme i Economia Social, d'acord amb les competències que té transferides pel Reial Decret 4105/82, de 29 de desembre, acorda  
Primer  
Ordenar que siga inscrit en el Registre de Convenis Col·lectius de Treball d'esta direcció general, amb notificació a la Comissió Negociadora, i que siga dipositat el text original del conveni.  
Segon  
Disposar que siga publicat en el Diari Oficial de la Comunitat Valenciana.  
València, 25 de juliol de 2008.- El director general de Treball, Cooperativisme i Economia Social: Román Ceballos Sancho.  
Vint-i-vuité Conveni Col·lectiu de Treball per a la Indústria de la Marroquineria i Afins de la província de Castelló i València  
Conveni Col·lectiu núm. XXVIII   
(1 gener 2008-31 desembre 2010)  
Text del vint-i-vuité Conveni Col·lectiu de Treball per a la província de València i Castelló, de les indústries de cuiros repussats, marroquineria, cinturons, lligacames i tirants, corretges de rellotge, albarderia i articles d'esport, articles de viatge i boteria, abreujadament, "Marroquineria i Afins"  
Capítol I  
Normes generals  
Secció primera: Àmbits territorial, funcional i personal  
Article 1. Àmbit territorial  
El present conveni col·lectiu és d'aplicació obligatòria per a totes les empreses de les activitats que es mencionen en l'article següent, que radiquen en la província de Castelló i de València. S'aplicarà així mateix a tots els centres de treball establits en estes províncies, encara que les empreses tinguen el seu domicili legal en altres províncies no afectades pel present conveni, així com als centres de treball traslladats des d'altres províncies i a les empreses de nova creació.  
Article 2. Àmbit funcional   
El conveni obliga totes les empreses, treballadors i treballadores de cuiros repussats, marroquineria i estoigs, cinturons, lligacames i tirants, corretges de rellotge, albarderia, talabarderia i articles d'esport, articles de viatge i boteria, fabricació de bosses de mà, cordovans, objectes complementaris, guarniments i fuets.  
Queden englobats tant fabricants com distribuïdors, majoristes, importadors i qualsevol activitat comercial en la mediació de les quals queden compresos algun dels productes compresos en el paràgraf anterior, en queda exclòs el comerç minorista o de venda exclusiva al consumidor final.  
No podran iniciar-se negociacions per a realitzar cap conveni d'àmbit menor sobre les matèries pactades en este, sense coneixement de la Comissió Paritària.  
Article 3. Obligació total   
Les empreses afectades, ho seran en la totalitat, excepte el que disposa l'article següent sobre àmbit personal.  
Article 4. Àmbit personal  
El conveni afectarà tots els treballadors i treballadores inclosos en el seu àmbit funcional, així com el personal que, en endavant, forme part de les respectives plantilles d'aquelles, amb les excepcions assenyalades en els articles 1 i 2 de l'Estatut dels Treballadors.  
Secció segona. Compensació, absorbibilitat  
 i garantia personal  
Article 5. Naturalesa de les condicions pactades  
Les condicions pactades formen un tot orgànic i indivisible i a efectes de la seua aplicació seran considerades globalment.  
Article 6. Compensació  
Les condicions pactades són compensables en la totalitat amb les que anteriorment regiren per imperatiu legal, jurisprudencial, contenciós administratiu, conveni col·lectiu, pacte de qualsevol classe, contracte individual, reglament intern, usos i costums locals o comarcals, millores voluntàries o per qualsevol altra causa.  
Article 7. Absorbibilitat  
Tenint en compte la naturalesa del conveni, les disposicions legals futures que impliquen variació econòmica en tots o en alguns dels conceptes retributius existents, o creació d'altres nous, únicament tindran eficàcia pràctica si, globalment considerats i sumats als vigents, abans del conveni, superen el nivell total dels establits en este. En cas contrari es consideraran absorbits per les millores pactades en el present conveni.  
Article 8. Garantia personal  
Es respectaran les situacions que, globalment, excedisquen del pacte en el seu contingut econòmic, les quals es mantindran estrictament ad personam.  
Secció tercera. Vigència, duració, rescissió   
i revisió; clàusula de desvinculació salarial  
Article 9. Vigència  
El present conveni amb independència de la data de la seua publicació en el Diari Oficial de la Comunitat Valenciana tindrà plens efectes i vigència amb efectes retroactius des de la data 1 de gener de l'any 2008.  
Article 10. Duració i increment salarial  
La duració del present conveni serà de tres anys de vigència, referida al període comprés entre l'1 de gener de l'any 2008 a 31 de desembre de l'any 2010, i comprén tot l'any natural de 2008, de l'any 2009 i de l'any 2010.  
Revisió salarial  
Any 2008  
L'increment salarial pactat per a l'any 2008 és del 3,25% (tres sencers amb vint-i-cinc centèsimes per cent) sobre el concepte salarial «salari base» establit en el conveni en l'article 19, així mateix serà del 2,50% per al concepte salarial «incentiu o plus d'activitat» establit en l'article 23 del text legal i del 2,50% l'increment per al concepte salarial «antiguitat» establit en l'article 20.  
S'establix una clàusula de revisió salarial únicament i exclusivament respecte al salari base i a favor de la part social per al cas que el IPC establit per l'INE registre el 31/12/08 un increment respecte al 31/12/07 superior al 2,5%, per això es procedirà a efectuar una revisió salarial en l'excés tan prompte com es constate oficialment la dita circumstància. El dit increment es pagarà amb caràcter retroactiu a partir de la data 01/01/08 i per a dur-lo a terme es prendrà com a referència els salaris base definitius de 2007.  
Els conceptes salarials establits en els articles 20 i 23 del conveni no es voran afectats per la clàusula de revisió salarial.  
Els conceptes salarials establits en els articles 21 i 22 del conveni tindran l'increment que derive de la revisió salarial practicada al concepte salari base  
Any 2009  
L'increment salarial pactat per a l'any 2009 serà el IPC previst pel govern per a eixe any més un punt amb vint-i-cinc centèsimes (1,25%) a aplicar sobre el concepte salarial «salari base» establit en el conveni en l'article 19, així mateix i al marge del IPC referit, s'incrementarà un 2,50% el concepte salarial «incentiu o plus d'activitat» establit en l'article 23 del text legal i el concepte salarial «antiguitat» establit en l'article 20 quedarà incrementat també en un 2,50%.  
S'establix una clàusula de revisió salarial únicament i exclusivament respecte al salari base i a favor de la part social per al cas que el IPC establit per l'INE registre el 31/12/09 un increment respecte al 31/12/08 superior en mig punt (0,5%) a l'IPC previst pel govern per a eixe any, per això es procedirà a efectuar una revisió salarial en l'excés tan prompte com es constate oficialment la dita circumstància. El dit increment es pagarà amb caràcter retroactiu a partir de la data 01/01/09 i per a dur-lo a terme es prendrà com a referència els salaris base definitius de 2008.  
Els conceptes salarials establits en els articles 20 i 23 del conveni no es voran afectats per la clàusula de revisió salarial.  
Els conceptes salarials establits en els articles 21 i 22 del conveni tindran l'increment que derive de la revisió salarial practicada al concepte salari base  
Any 2010  
L'increment salarial pactat per a l'any 2010 serà el IPC previst pel govern per a eixe any més un punt amb vint-i-cinc centèsimes (1,25%) a aplicar sobre el concepte salarial «salari base» establit en el conveni en l'article 19, així mateix i al marge del IPC referit, s'incrementarà un 2,50% el concepte salarial «incentiu o plus d'activitat» establit en l'article 23 del text legal i el concepte salarial «antiguitat» establit en l'article 20 quedarà incrementat també en un 2,50%.  
S'establix una clàusula de revisió salarial únicament i exclusivament respecte al salari base i a favor de la part social per al cas que el IPC establit per l'INE registre el 31/12/10 un increment respecte al 31/12/09 superior en mig punt (0,5%) a l'IPC previst pel govern per a eixe any, per això es procedirà a efectuar una revisió salarial en l'excés tan prompte com es constate oficialment la dita circumstància. El dit increment es pagarà amb caràcter retroactiu a partir de la data 01/01/10 i per a dur-lo a terme es prendrà com a referència els salaris base definitius de 2009.  
Els conceptes salarials establits en els articles 20 i 23 del conveni no es voran afectats per la clàusula de revisió salarial.  
Els conceptes salarials establits en els articles 21 i 22 del conveni tindran l'increment que derive de la revisió salarial practicada al concepte salari base.  
Article 11. Clàusula d'inaplicació de l'increment salarial  
Els increments salarials pactats no seran de necessària i obligada aplicació, si hi ha comú acord amb els representants legals dels treballadors, per a les empreses que acrediten objectivament i fefaentment situacions de pèrdues en els dos exercicis comptables anteriors o que la seua estabilitat econòmica puga vore's greument danyada i l'increment salarial supose un perill per a la seua viabilitat.  
Les empreses que al·leguen les dites circumstàncies hauran de presentar a la representació legal dels treballadors la documentació legal comptable, així com una memòria explicativa, encara que esta no tinga un caràcter qualificat, sobre la viabilitat de l'empresa en el seu present i futur immediat. Els representants dels treballadors estan obligats a observar respecte a això tot el sigil professional.  
En el cas que complint els requisits que es diran, se aplique esta clàusula, les parts estan obligades a realitzar un seguiment de caràcter semestral de la situació econòmica de l'empresa.  
Per a poder acollir-se a esta clàusula en l'any corresponent, les empreses hauran de comunicar per mitjà d'escrit en este sentit, la seua intenció, en el termini màxim de 30 dies naturals des de la publicació en el DOCV del present conveni, així com a la representació legal dels treballadors.  
A partir de la comunicació per escrit a la representació legal dels treballadors, les empreses tindran un termini de 15 dies per a facilitar als representants dels treballadors la documentació que es referix en els paràgrafs anteriors i dins dels 20 dies següents, ambdues parts hauran d'acordar la procedència de l'aplicació del present procediment, en cas de desacord manifestaran la seua discrepància per escrit raonat a la Comissió Paritària junt amb la documentació.  
En els supòsits de desacord entre les parts, s'haurà d'acudir obligatòriament a la mediació establida a través de la Comissió Paritària de l'article 14 i des del lliurament de la documentació, la Comissió tindrà un termini de 15 dies per a resoldre. Si persistix la discrepància haurà d'evacuar-se Laude Arbitral conforme a l'article 15 del present conveni.  
En tot cas, els acords aconseguits entre les parts sense necessitat de cap tipus d'intervenció externa, hauran de ser també tramesos a la Comissió Paritària del conveni perquè tinguen plena validesa.  
L'incompliment de qualsevol dels terminis o requisits establits, impedirà acollir-se a esta clàusula.  
Els acords aconseguits pels representants legals dels treballadors i les empreses, així com els Laudes Arbitrals, tindran igual valor i seran plenament executius.  
Article 12. Denúncia conveni  
Una vegada finalitzat el període de vigència del conveni es considerarà automàticament denunciat per les parts sense necessitat de comunicació prèvia. Ambdues parts negociadores del conveni es comprometen a iniciar la negociació del pròxim conveni dos mesos abans del seu acabament.  
Si les negociacions es prolonguen per termini que excedisca del de vigència del conveni, les seues normes mantindran la seua vigència fins a l'aprovació del nou. Una vegada aprovat el nou conveni, les condicions econòmiques regiran des del primer dia de la seua vigència.  
Secció quarta. Vinculació a la totalitat  
Article 13. Vinculació a la totalitat  
En el cas que per qualsevol circumstància siga rebutjat algun pacte del conveni, este quedarà sense eficàcia pràctica, i s'haurà de reconsiderar tot el seu contingut, excepte en el cas que afecte les condicions econòmiques per superar els límits que legalment puguen existir, en este supòsit, únicament serien modificades estes, adaptant-se als límits mencionats.  
Secció cinquena. Comissió Paritària  
Article 14. Creació de la Comissió Paritària  
Es crea una Comissió Paritària del conveni com a òrgan d'interpretació, arbitratge i conciliació, així com de vigilància en el compliment del conveni mencionat. Les seues funcions seran les següents:  
1ª. Interpretació en l'aplicació de la totalitat de les clàusules del conveni.  
2ª. Mediació en la totalitat dels problemes o qüestions que es deriven en la interpretació o aplicació del conveni, a més dels supòsits previstos concretament en el seu text.  
3ª. Conciliació facultativa en problemes individuals o col·lectius. En el supòsit de no aconseguir-se acord en la Comissió, s'elaborarà preceptivament un informe que se sotmetrà als procediments establits en el IV Acord de Solució de Conflictes Laborals de la Comunitat Valenciana (DOGV 26-07-05), les seues pròrrogues o les seues possibles modificacions, subscrit per la Confederació Interprovincial d'Empresaris de la Regió Valenciana (CIERVAL), per la Confederació Empresarial de la Petita i Mitjana Empresa de la Comunitat Valenciana (CEPYMEV), la Unió General de Treballadors del País Valencià (UGT-PV) i la Confederació Sindical de Comissions Obreres del País Valencià (CCOO-PV).  
4ª. Vigilància en el compliment d'allò pactat.  
5ª. Estudi de l'evolució de les relacions laborals entre les parts contractants.  
6ª. Aquelles altres activitats que tendisquen a la major eficàcia pràctica del conveni.  
7ª. Aquelles altres que li siguen conferides per disposició legal.  
Funcionament de la Comissió  
1r. La Comissió es reunirà a instància de qualsevol de les organitzacions representades, dins dels primers cinc dies de cada mes, i en el lloc designat com el seu domicili, i les parts s'hauran de posar d'acord sobre el dia i l'hora en què s'haurà de realitzar la reunió.  
2n. La seu de la Comissió mencionada s'establix en els locals de l'Associació Empresarial del Sector, situada a València, al carrer Jesús, núm. 4, 1r pis, pta. 1ª, amb independència que les parts de forma extraordinària decidisquen realitzar les reunions en altres locals prèviament concertats.  
3r. La Comissió mencionada tindrà una composició paritària entre la representació empresarial i la social, el seu nombre total serà de vuit persones, correspondran quatre representants a la part empresarial i dos representants a cada un dels sindicats CCOO I UGT que componen la part social, com a firmants d'allò convingut.  
4t. Respecte als vocals que formen la comissió, estos seran els que les parts aporten el dia de la constitució de la Comissió i es procurarà que hagen pertangut a la Comissió negociadora del present conveni.  
5é. En primera convocatòria no es podrà actuar sense la presència de tots els vocals i de totes les vocals, bé titulars o suplents, i en segona convocatòria, el dia següent hàbil, actuarà amb els/les que hi assistisquen i tindran vot únicament els vocals presents.  
6é. Quant a la presa d'acords per esta Comissió, d'acord amb les funcions establides en este conveni, estos s'adoptaran per majoria simple de cada una de les dues parts representades que la integren.  
7é. En el funcionament de la Comissió Paritària, es tindrà en compte la interpretació establida en el BOP número 93, de data 19 d'abril de 1996 per esta mateixa Comissió.  
8é. Cada una de les parts representades en la Comissió, podrà designar assessors o assessores que no tindran vot però sí veu.  
9é. La sol·licitud de convocatòria de la Comissió, es realitzarà per qualsevol de les parts i en funció de l'existència de sol·licituds a esta realitzades per empreses o treballadors/es del sector, dirigides a qualsevol de les organitzacions que la componen.  
Article 15. Solució extrajudicial de conflictes  
En els casos en què a pesar de la intervenció de la Comissió Paritària establida en l'article 14 del vigent conveni, en matèria de mediació, romanga el desacord, estos podran ser resolts a través dels procediments establits en el IV Acord de Solució de Conflictes Laborals de la Comunitat Valenciana (DOGV 26-07-05), les seues pròrrogues o les seues possibles modificacions, subscrit per la Confederació Interprovincial d'Empresaris de la Regió Valenciana (CIERVAL), per la Confederació Empresarial de la Petita i Mitjana Empresa de la Comunitat Valenciana (CEPYMEV), la Unió General de Treballadors del País Valencià (UGT-PV) i la Confederació Sindical de Comissions Obreres del País Valencià (CC OO-PV).  
Capítol II  
Règim de treball  
Secció primera. Organització del treball  
Article 16. Facultats de l'empresa  
1) L'organització del treball és facultat exclusiva de l'empresa, que serà responsable del seu ús davant de l'Estat. Sense minva de l'autoritat que correspon a l'empresa o als seus representants legals, els representants dels treballadors seran escoltats en tot allò relacionat amb l'organització i racionalització del treball.  
L'organització del treball comprén els punts que s'enumeren a continuació, de forma no exhaustiva sinó merament enunciativa:  
A. L'exigència de l'activitat normal i conseqüentment, del rendiment mínim establit.  
B. L'adjudicació de les màquines, ferramentes i la resta d'elements necessaris per al desenrotllament de l'activitat del treballador i la treballadora.  
C. La fixació dels índexs de deixalles i de la qualitat admissibles al llarg del procés de fabricació.  
D. La vigilància sobre l'atenció i neteja de la maquinària, que haurà de dur-se a terme dins de la jornada de treball.  
E. Efectuar, durant el període d'organització del treball, les modificacions en els mètodes d'este, tarifes, distribució del personal, canvi de funcions i variacions de les màquines i dels materials, que faciliten l'estudi comparatiu amb situacions de referència o l'estudi tècnic que es tracte.  
F. La mobilitat i redistribució del personal d'acord amb les necessitats de l'organització i de la producció, respectant el salari professional aconseguit, sense perjudici de la seua formació professional i del necessari període d'adaptació.  
G. Durant el període d'adaptació, quan este siga necessari, es respectarà al treballador o treballadora traslladada, el salari professional més els incentius que puga continuar percebent en el seu anterior lloc de treball.  
H. Durant el termini de tres mesos, comptats a partir de la data d'acabament del període d'adaptació, quan este pertoque, es respectaran al treballador i a la treballadora les tarifes d'incentius del seu lloc de procedència, quan les dites tarifes siguen superiors a les que regisquen en el seu nou lloc.  
I. La implantació d'un sistema de remuneració per incentiu, si s'aplica només a una o diverses seccions, també seran d'aplicació per a aquelles altres que experimenten, com a conseqüència, un augment de la seua càrrega de treball per damunt de l'activitat normal.  
J. S'adaptaran les càrregues de treball, rendiments i tarifes, a les noves condicions que resulten del canvi de mètodes operatoris, processos de fabricació, canvi de materials, màquines, o condicions tècniques d'estes.  
K. Establir la fórmula que s'estime més idònia per al càlcul de retribucions.  
L. Determinar el sistema a seguir per a obtindre rendiments superiors al normal que és, a nivell d'empresa, el mínim exigible.  
M. Qualificar el treball d'acord amb qualsevol dels sistemes internacionalment admesos.  
N. Aplicar un sistema de remuneració per incentius. Es podrà adoptar el que millor s'adapte a l'estructura funcional de l'empresa o tasca realitzada.  
O. Prohibir terminantment als seus productors la realització d'obra o treball per compte alié o propi, si estos són els propis de les activitats afectades pel conveni, ja que això suposaria acte de concurrència il·lícita en qualsevol dels dos supòsits.  
P. Quan el rendiment d'un lloc de treball siga difícilment mesurable s'atindrà al que establix en estos supòsits l'article 23 del present conveni.  
2. El procediment per a la implantació per l'empresa del sistema d'organització del treball serà el següent:  
a) Comunicar a la representació legal dels treballadors de l'empresa la decisió de modificar, en forma substancial, l'organització del treball, amb antelació suficient a la seua aplicació. Esta comunicació tindrà efecte per a la totalitat dels treballadors i de les treballadores de l'empresa.  
b) L'experimentació de les noves tarifes tindrà un termini màxim de deu setmanes.  
c) Demanar, una vegada finalitzat el període de prova, la conformitat o el desacord, raonat i per escrit, de la representació dels treballadors de l'empresa.  
d) En el termini de deu dies comptats des de l'endemà de la recepció de l'escrit dels treballadors i de les treballadores, de conformitat amb les facultats que té l'empresa, esta decidirà sobre la implantació de les noves tarifes.  
e) Els treballadors i les treballadores, dins dels deu dies següents, podran recórrer davant de la Direcció Provincial de Treball i Seguretat Social competent, contra la resolució de l'empresa, la qual haurà de trametre a aquella l'expedient complet per a la resolució que pertoque.  
f) Informar obligatòriament a cada treballador i treballadora, de l'especificació de les tasques assignades al seu lloc de treball, així com de la tarifa aplicable. En tot moment es tindrà a disposició del personal les tarifes aprovades.  
g) Igual procediment s'aplicarà en els casos de revisió de tarifes o de mètodes operatoris que signifiquen modificació d'estes.  
h) El manteniment de les tarifes i de l'organització del treball, proposats per l'empresa, fins i tot en el cas de disconformitat dels seus treballadors, expressada a través de la seua representació, és facultat d'aquella, que no podrà imposar sancions per este motiu, abans de la resolució de la Comissió Paritària o de l'Autoritat competent.  
i) Si durant el període de prova s'obtenen activitats superiors a la normal, es pagaran d'acord amb les tarifes establides durant este, i s'haurà de regularitzar el total de les quantitats a percebre pel dit concepte, una vegada aprovades les tarifes.  
Secció segona. Normes de productivitat  
Article 17. Definicions  
L'organització del treball tindrà en compte els principis i les definicions següents:  
1r. Activitat normal en el treball és aquella que realitza un treballador o una treballadora mitjans, conscient de la seua responsabilitat, amb un esforç constant i raonable, sense excessiva fatiga física i mental, sense l'estímul d'una remuneració per incentiu, i davall d'una direcció competent. Esta activitat és la que, en els distints i més comuns sistemes de mesurament es correspon amb els índexs 100 i 60.  
2n. Activitat òptima és la màxima que pot realitzar un treballador o una treballadora mitjans sense perjudici de la seua vida professional. Es correspon en els anteriors sistemes de mesurament amb els índexs 133 i 80.  
3r. Quantitat de treball a activitat normal és la que efectua un treballador o una treballadora mitjans a activitat normal, inclòs el temps de recuperació.  
4t. Rendiment normal és la quantitat de treball que una persona efectua en una hora a activitat normal.  
5é. Rendiment òptim és la quantitat de treball que una persona realitza en una hora a activitat òptima.  
6é. Temps màquina és el que empra una màquina a produir una quantitat de tasca en condicions tècniques determinades.  
7é. Temps normal és l'invertit per un treballador o treballadora en una determinada operació, a activitat normal, sense incloure-hi el temps de recuperació.  
8é. Treball lliure és aquell en què el treballador o treballadora pot realitzar l'activitat òptima durant tot el temps. La producció òptima en el treball lliure és la que es correspon amb el rendiment òptim.  
9é. Treball limitat és aquell en què el treballador o treballadora no pot realitzar l'activitat òptima durant tot el seu temps. La limitació pot ser deguda al treball de la màquina, al fet de treballar en equip, o les condicions del mètode operatori. A efectes de remuneració, els temps d'espera del treballador o de la treballadora deguts a qualsevol de les anteriors limitacions, seran pagats com si es treballara a activitat normal.  
10é. En el treball limitat, la producció òptima s'obtindrà tenint en compte que el temps de producció mínim és el temps màquina, incrementat a la quantitat de treball a màquina parada, realitzat a activitat òptima. En els casos corresponents es calcularan les interferències de màquina i equips.  
Secció tercera. Rendiments.  
Article 18. Rendiment pactat  
El rendiment normal, que és el corresponent a una activitat normal, és el mínim exigible pactat per les parts a nivell d'empresa, i esta podrà determinar-lo en qualsevol moment, sense que no fer-lo signifique, ni puga interpretar-se, com a desistiment d'este dret.  
Al dit rendiment normal correspondrà, com a remuneració, el salari conveni que es fixa en estos pactes.  
Les empreses que a l'entrada en vigor del conveni tinguen mesurat el rendiment normal dels seus productors, podran optar entre continuar amb els sistemes ja implantats o modificar-los, sempre d'acord amb les normes següents:  
A. Les primes i els incentius que es paguen en l'actualitat a rendiment normal, quedaran absorbits pel salari conveni fins al límit possible, respectant les condicions més beneficioses existents a l'entrada en vigor d'este.  
B. En cas que el rendiment individualitzat dels llocs de treball siga difícilment mesurable, podran ser establits per les empreses uns índexs de producció basats, exclusivament, en la mitjana de producció realitzada per cada equip, secció o conjunt de treballadors que realitzen una mateixa tasca.  
C. Quan les peculiars característiques de l'organització del treball d'una empresa facen pràcticament impossible la individualització de tasques en qualsevol de les formes expressades en l'apartat anterior, s'entendrà tot el personal de l'empresa com un sol equip.  
D. Serà potestatiu per a les empreses calcular la mitjana de producció dineràriament, amb base en la de l'últim trimestre de qualsevol dels tres anys anteriors al de l'entrada en vigor del present conveni, o la seua mitjana aritmètica, emprant com a elements per al dit càlcul els corresponents al període objecte d'estudi, tenint en compte la revaloració de l'article i el temps treballat.  
Capítol III  
Condicions econòmiques  
Secció primera. Conceptes retributius  
Article 19. Salari base conveni  
És la quantitat que es paga al treballador o a la treballadora els dies laborals i festius com a remuneració del rendiment pactat, és a dir, del normal a activitat normal, que és el mínim exigible, incloent en el concepte de dies festius, tant els diumenges com les festes laborals.  
Article 20. Antiguitat  
Els augments retributius per temps de servici en l'empresa consistiran en triennis del 3,5% (tres i mig per cent) sobre taula denominada «antiguitat consolidada», amb un límit màxim de sis triennis.  
La base de càlcul sobre la qual aplicar el percentatge d'antiguitat, serà la columna definida com «Taula antiguitat consolidada», que apareix continguda en l'annex I del present conveni.  
Els treballadors i les treballadores que en data 1 de maig de 1996 ja havien superat eixe límit màxim de 6 triennis, mantindran el seu nombre de triennis, amb caràcter no incrementable, no compensable ni absorbible per cap altre complement de conveni.  
Article 21. Participació en beneficis  
La participació en beneficis es fixa en el 10% (deu per cent) del salari conveni, incrementat si és el cas amb l'antiguitat, i comprén tant els dies laborables com els festius, per 14 pagues a l'any que es pagaran en les dotze mensualitats i en les dues pagues extraordinàries.  
Article 22. Gratificacions extraordinàries  
Són les d'estiu i Nadal i consistixen:  
1. Per al personal obrer i subaltern: cada una d'elles en trenta dies, a salari base, més antiguitat si és el cas, més participació en beneficis.  
2. Per al personal administratiu, mercantil i tècnic no titulat: en trenta dies la d'estiu i en trenta la de Nadal, ambdues a salari base, més antiguitat si és el cas, més participació en beneficis.  
3. La d'estiu es pagarà entre el 15 i el 20 de juliol.  
Article 22 bis. Plus de nocturnitat. Les hores treballades durant el període comprés entre les deu de la nit i les sis del matí tindran la seua retribució establida d'acord amb la categoria professional del treballador o de la treballadora, incrementada com a mínim en un 25% sobre tots els conceptes salarials.  
Article 23. Incentiu o plus activitat  
És la quantitat que podrà rebre el treballador o la treballadora en el cas que el seu rendiment siga superior al pactat, és a dir, al normal o mínim exigible.  
1r) Quan el rendiment aconseguit pel treballador o per la treballadora siga superior al pactat, és a dir, al normal o mínim exigible, si excedix d'este en un 25%, que pels sistemes més comuns de mesurament, el centesimal i el sexagesimal, es representen tècnicament -125 o 75- percebrà, com a remuneració corresponent al dit excés de rendiment sobre el pactat, en concepte de Plus Activitat, una quantitat per dia laborable si es tracta de personal obrer, o mensual si de la resta de les categories professionals que queda reflectit en la taula de «Plus Activitat», en l'annex I.  
2n) Quan l'excés sobre el rendiment normal no arribe al 25%, la quantitat a percebre serà proporcional al percentatge d'excés aconseguit, prenent com a base per a calcular-la l'assignada al dit 25% .  
3r) Si es supera el 25%, s'aplicarà la mateixa regla de proporcionalitat.  
4t) No obstant això, quan l'excés sobre el rendiment normal sobrepasse el 40% d'este, és a dir, quan representen més del 140% del rendiment normal les quantitats de treball obtingudes, les empreses podran revisar-lo, així com el sistema d'incentius establits, siga quina siga la data de la seua determinació i establiment, sense que no fer-ho signifique, ni puga interpretar-se com a desistiment d'este dret.  
5é) Depenent els uns dels altres, tots els llocs de treball d'una empresa, el rendiment dels empleats administratius, mercantils, personal tècnic no titulat i subaltern, o de qualsevol altra categoria professional, serà igual al rendiment mitjà obtingut pel personal obrer.  
6é) Els treballadors i les treballadores, percebran l'import del Plus d'Activitat en la quantia que consta en la taula corresponent, amb fonament en la presumpció que aconseguixen el 25% d'excés sobre el rendiment normal, quan les empreses no tinguen mesurat este d'acord amb ells, o no hagen iniciat les actuacions necessàries a este fi, o no hagen pactat el seu pagament, en estos dos casos, també d'acord amb ells.  
No obstant això, les empreses que havent iniciat els tràmits de mesurament d'acord amb els seus treballadors i treballadores, si transcorreguts trenta dies naturals sense arribar a un acord amb ells no eleven a la Direcció Provincial del Ministeri de Treball i Seguretat Social l'expedient, perquè este organisme resolga les discrepàncies, quedaran obligades, a partir del dit termini, al pagament del Plus d'Activitat en la quantia que corresponga, amb fonament en l'expressada presumpció.  
El pacte per al seu pagament haurà de firmar-se en comissió mixta formada pel representant legal de l'empresa i els representants dels treballadors si n'hi ha, o entre aquell i els treballadors i les treballadores, si no n'hi ha.  
7é) No obstant això, a les empreses que inicien les seues activitats amb personal assalariat en data posterior a l'entrada en vigor d'estos pactes, o siguen de nova creació, només se'ls podrà aplicar l'obligació establida en el primer paràgraf de l'apartat anterior, quan hagen transcorregut quatre mesos des del començament de la seua activitat.  
8é) L'obligació de pagament provinent de la presumpció establida en l'indicat paràgraf primer de l'apartat 6) d'este article, s'extingirà en el moment que les empreses hagen mesurat el rendiment normal o mínim exigible o hagen iniciat les actuacions necessàries a este fi o hagen pactat el pagament del Plus d'Activitat, sempre d'acord amb els seus treballadors i treballadores i en la forma indicada en estos pactes.  
9é) En aquelles empreses en què en l'actualitat no estiguen mesurats els temps corresponents al rendiment normal o mínim exigible, per mitjà d'un sistema siga o no tècnic, es pactarà o mesurarà este entre l'empresa i els seus treballadors i treballadores, basant-se en el coneixement que ambdues parts tenen de la producció dels articles fabricats en l'empresa, és a dir, sense acomodar-se a sistemes tècnics.  
10. Les empreses duran uns comunicats de treball on s'anotarà la producció aconseguida pel treballador o treballadora, a fi de valorar l'aconseguida per este, a l'efecte de satisfer-li, si és el cas el corresponent Plus d'Activitat. Els dits comunicats hauran de ser firmats pel treballador o treballadora després de verificar l'exactitud del seu contingut, amb lliurament d'una còpia firmada a este.  
11. L'obligació de pagament provinent de la presumpció establida en el ja mencionat paràgraf primer de l'apartat 6) d'este article, tampoc serà d'aplicació quan els treballadors, incomplint el que establix respecte d'això, s'hagen negat a portar a terme els tràmits de mesurament o pacte del rendiment normal o mínim exigible amb l'empresa, i esta quedarà exonerada, no obstant la dita falta de mesurament, de la referida obligació de pagament.  
12. Les empreses podran limitar, reduir o suprimir els incentius, amb caràcter general, per equips, seccions o individualment, quan les finalitats perseguides pel sistema no puguen aconseguir-se a conseqüència de la carència o disminució de treball en l'empresa, o quan per falta d'aptitud, atenció o interés dels seus productors, no facen el degut rendiment o perjudiquen la qualitat de la producció, sense perjudici de les altres mesures que sobre el cas es puguen adoptar. En tot cas amb un preavís de vuit dies.  
13. Les empreses facilitaran al seu personal obrer sempre que la demanda i les necessitats de producció ho permeten, la quantitat de treball que faça possible aconseguir un rendiment superior al normal o mínim exigible el qual serà determinat conforme al que preveuen estos pactes.  
Article 24. Estalls  
A les empreses que tinguen convingut o convinguen amb els seus treballadors i treballadores la remuneració de la producció pel sistema d'estall, mentre el mantinguen, no se'ls aplicaran les normes d'este conveni sobre incentius. Els imports dels estalls experimentaran els mateixos increments que els fixats per als altres conceptes retributius, al pactar un nou conveni o revisar el vigent.  
Article 25. Obligatorietat dels pactes  
Els rendiments normals, els incentius, i els pactes referents al mesurament, establiment i pagament d'estos, duts a terme entre les empreses i els seus treballadors o treballadores, d'acord amb el que preceptua este conveni, seran vàlids i obligaran ambdues parts, sense necessitat de cap altre requisit formal.  
Article 26. Hores extraordinàries  
El pagament de les hores extraordinàries es realitzarà amb un increment del 75% sobre el salari base que corresponga a cada hora ordinària. Per a això, es dividirà la retribució anual comprensiva del salari conveni, és a dir, la retribució del rendiment normal, més l'antiguitat, més la participació en beneficis, més les pagues extraordinàries, dividint entre el nombre d'hores de la jornada laboral ordinària anual establida en el conveni. Esta fórmula servirà per al càlcul de l'hora ordinària base a aplicar el percentatge mencionat en el paràgraf anterior.  
Les parts també podran optar per la compensació de les hores extraordinàries per temps de descans, en este cas, per cada hora extraordinària correspondrà al treballador una hora i quaranta-cinc minuts de descans,  
Article 27. Dietes  
Quan per ordre de l'empresa el treballador o la treballadora estiga obligat a realitzar despeses de manutenció fora de l'empresa, els seran pagades per esta, amb justificació prèvia en les quantitats següents:  
Mitja dieta: 12,00 euros  
Dieta completa: 24,00 euros  
Quantitats que seran pagades per l'empresa al treballador o treballadora, quan este o esta les merite.  
Una vegada acabada la vigència del conveni col·lectiu els imports establits en este precepte seran actualitzats tenint en compte la inflació efectiva que s'haja produït durant els tres anys de duració del conveni.  
Article 28. Premi de fidelització  
Les empreses pagaran als treballadors amb deu o més anys d'antiguitat, que tenint l'edat que seguidament s'expressa, causen baixa, les quantitats següents: si causa baixa dins dels sis mesos següents al dia del compliment dels 60 anys d'edat, 1.606,60 euros, dels 61 anys d'edat, 1.282,17 euros, dels 62 anys, 1.121,91 euros, dels 63 anys, 961,62 euros, i dels 64 anys, 801,34 euros.  
Si causen baixa dins dels sis segons mesos a partir del dia de qualsevol dels compliments d'edat, percebran la quantitat corresponent al de l'edat següent, excepte en el cas que esta siga la de 65 anys, en què no es percebrà cap quantitat.  
Capítol IV  
Contractació  
Secció primera. Ingressos, període de prova   
i terminis de preavís  
Article 29. Ingressos i períodes de prova  
El període de prova en els contractes de treball, estarà determinat pel grup professional on es trobe el treballador o treballadora, distingint:  
- Grup professional segon: període de prova d'un mes.  
- Resta grups professionals: període de prova de tres mesos.  
En el cas de contractacions temporals per temps igual o inferior a un mes, el període de prova no podrà ser superior a la meitat del temps per al qual el/la treballador/a va ser contractat.  
Durant el dit període la resolució de la relació laboral, podrà produir-se a instància de qualsevol de les parts durant el seu transcurs, sense preavís ni indemnització.  
La situació d'incapacitat temporal del treballador durant el període de prova interromp el còmput d'este.  
Article 30. Termini de preavís  
Quan el treballador o la treballadora es propose cessar en el servici de l'empresa, haurà de comunicar el seu propòsit a esta, per escrit, amb una antelació mínima que per als distints grups professionals serà la següent:  
- Grup professional 1r i 2n: quinze dies.  
- Grup professional 3r i 4t: un mes.  
L'incompliment dels terminis de preavís assenyalats donarà lloc a una sanció equivalent a l'import dels dies de salari que falten per a completar el període de preavís que corresponga. L'empresa podrà descomptar l'import de la sanció de les meritacions que haja de satisfer el treballador o treballadora en concepte de parts proporcionals de pagues extraordinàries i vacances.  
Secció segona. Tipus de contracte  
Article 31. Contracte eventual per circumstàncies de la producció  
Este contracte té com a finalitat atendre les exigències circumstancials del mercat, l'acumulació de tasques o l'excés de comandes, fins i tot tractant-se de l'activitat normal de l'empresa.  
Podrà tindre una duració màxima de 9 mesos dins d'un període de 12 mesos, comptats a partir del moment en què es produïsquen les dites causes. Si es concerta per menys de 9 mesos, pot ser prorrogat per una única vegada per acord de les parts, però sense excedir la suma dels períodes contractats els 9 mesos i efectuar-se dins del període de 12 mesos de límit màxim.  
En el cas que no es produïsca la renovació amb caràcter indefinit d'este contracte, s'indemnitzarà per l'empresa al treballador amb l'import d'un dia de salari per cada mes treballat, amb el límit màxim de 9 dies de salari per any de servici, o fracció en el cas que el treballador preste servicis per temps inferior a un mes.  
Si el lloc de treball susceptible d'este tipus de contracte és ocupat temporalment per un o diversos treballadors o treballadores durant un temps superior a 22 mesos en un període de 3 anys, el treballador que estiga ocupant eixe lloc i exercint l'activitat que li és pròpia, es convertirà en un treballador o treballadora fix, periòdic de caràcter discontinu en les mateixes condicions establides en l'article 35 del present conveni que regula este tipus de contracte i en els mínims establits en ell.  
Article 32. Contracte per a la formació  
És objecte d'este contracte l'adquisició per la treballadora o pel treballador de la formació teòrica i pràctica necessària per a l'exercici adequat de l'ofici amb el nivell d'oficial tercera.  
Només poden ser contractats per esta modalitat, els/les majors de 16 anys i els/les menors de 21 anys i no podran haver exercit amb anterioritat el lloc de treball per al qual són contractats per un temps superior a 12 mesos.  
El nombre màxim de contractes per a la formació per empresa estarà en funció del nombre de treballadors/es fixos/es en plantilla, amb l'escala següent:  
De 3 a 5 treballadors / es: 2 aprenents.  
De 6 a 9 treballadors / es: 3 aprenents.  
De 10 a 40 treballadors /es: 4 aprenents.  
De 41 a 50 treballadors / es: 5 aprenents.  
Resta : Conforme a llei.  
La duració d'estos contractes no podrà ser inferior a 6 mesos ni superior a 3 anys. Si el contracte per a la formació excedix dels 2 anys, el treballador o la treballadora es convertirà automàticament en treballador o treballadora fix de plantilla, mantenint en el seu 3r any de vigència de contracte les condicions establides per al contracte per a la formació.  
La jornada de treball efectiu en còmput global del contracte no podrà excedir del 85% de la jornada ordinària diària, i haurà d'haver un mínim del 15% de la jornada d'eixe còmput global de duració del contracte amb dedicació a la formació teòrica.  
La formació teòrica podrà distribuir-se a discreció de l'empresa en règim de concentració o en règim d'alternança amb el temps de treball efectiu, sense que puga excedir una setmana sense que el treballador haja rebut docència almenys l'equivalent a un 15% d'una jornada ordinària diària.  
Regirà el mateix període de prova que per al personal obrer integrat en el grup professional segon.  
La retribució del treballador i de la treballadora contractat per a la formació és l'establida en la taula salarial de l'annex I del conveni, el dit import s'haurà d'adequar proporcionalment al temps de treball efectiu i per tant excloent-ne el temps que dedique a la formació teòrica.  
Article 33. Contractes en pràctiques  
Té com a finalitat facilitar l'obtenció de la pràctica professional adequada al nivell d'estudis cursats pels treballadors amb títol universitari o de formació professional de grau mitjà o superior.  
Només són susceptibles d'este tipus de contracte els grups professionals on es troben adscrites les àrees funcionals pròpies del personal administratiu i mercantil. La duració del contracte no podrà ser inferior a 6 mesos ni excedir d'1 any. La retribució serrà del 75% del salari fixat en conveni per a un treballador que ocupe el mateix o equivalent lloc de treball. El període de prova serà d'un mes tant per als titulats de grau mitjà com a superior.  
Article 34. Contracte per obra o servici determinat  
Este classe de contracte de duració determinarà s'emprarà quan es contracte el treballador per a la realització d'una obra o servici determinat, amb autonomia i substantivitat pròpia dins de l'activitat de l'empresa i l'execució del qual encara que limitada en el temps siga de duració incerta.  
Per formalitzar-los es tindrà en compte el que establisca la legislació vigent en la data de subscripció del contracte.  
Article 35. Contracte a temps parcial i contracte fix-discontinu de dates incertes  
A) En el contracte de treball a temps parcial previ acord exprés empresa-treballador podrà pactar-se un nombre d'hores complementàries que no excedisca d'un 60% de les hores ordinàries contractades, sense que en cap cas es puga superar el nombre màxim d'hores establit en el conveni.  
B) El contracte fix-discontinu de dates incertes es regirà segons el que establix l'article 15.8 de l'Estatut dels Treballadors i amb les següents condicions:   
La seua jornada mínima anual serà de 90 dies, de tal forma que es garantirà al treballador l'alta a jornada completa estos 90 dies en l'any natural.  
El contracte es formalitzarà per escrit, amb indicació dels mesos en què puga ser alta o baixa de l'empresa sobre la base de ritmes històrics o previsibles de l'activitat de l'empresa.  
Les empreses establiran llistes, per llocs de treball de les treballadores o dels treballadors afectats per esta modalitat contractual, als efectes de determinar l'ordre de crida d'estos per a cada lloc de treball, estes llistes es formalitzaran per escrit i el preavís per a la crida del treballador o treballadora s'haurà de realitzar com a mínim amb una antelació de 10 dies. En el cas que el treballador o treballadora no acudisca a la crida, sense justa causa, es produirà la baixa automàtica de la llista i s'extingirà el contracte a tots els efectes. De la llista i de l'escrit de crida es donarà trasllat als representants dels treballadors en l'empresa.  
L'empresa comunicarà per escrit la conclusió anual de la temporada. En els mesos que en el contracte s'indiquen com de reincorporació, l'empresa haurà de notificar la no-incorporació com a mínim amb 10 dies d'antelació, si esta manca de treball, a fi de documentar la tramitació del procediment adequat per al treballador en eixe cas.  
No es computaran a efectes d'antiguitat els períodes d'inactivitat del treballador o treballadora.  
Article 36.Jubilació  
S'establix la jubilació forçosa a partir dels 64 anys, sempre que els treballadors afectats tinguen cobert el període de carència suficient per a causar este dret. L'empresa concertarà simultàniament un contracte de treball amb un altre/a treballador o treballadora en situació de desocupació i quedarà obligada a mantindre coberta com a mínim, la jornada de treball substituïda fins a complir els 65 anys, sense que el treballador o la treballadora substituït haja de tindre necessàriament la mateixa categoria professional que el substituït.  
Article 37. Contracte de relleu  
El treballador a partir de l'edat de 60 anys tindrà dret a la subscripció delcontracte de treball a temps parcial previst en l'article 12.6 de l'Estatut dels Treballadors per jubilació parcial, sempre que manifeste la voluntat de cessar definitivament en la seua prestació de servicis en complir com a màxim l'edat de 65 anys, i l'empresari quedarà obligar a atorgar el contracte referit.  
Article 38. Incentivació i foment de la contractació indefinida  
Totes les persones afectades pel present conveni que estiguen ocupades a través de contractes de duració determinada o temporal podran, de mutu acord amb l'empresa, convertir-los en contractes de treball per al foment de la contractació indefinida en les condicions i amb els beneficis previstos en la llei.  
Article 38 bis. Obligacions empresarials en matèria de contractes i subcontractes  
En el cas de subcontractació d'activitats industrials corresponents a la mateixa activitat de l'empresa principal, es tindrà en compte el que s'assenyala a continuació, així com la legislació general aplicable al cas.  
Quan l'activitat subcontractada es duu a terme en el mateix centre de treball, l'empresa assumix una responsabilitat solidària amb l'empresa subcontractista en relació amb el compliment en esta de les condicions laborals (salaris, condicions de treball i de salut i seguretat) fixades en este conveni. En este cas, l'empresa assumix a més l'expressa responsabilitat de coordinar les activitats de prevenció de riscos establida en l'article 24 de la Llei de Prevenció de Riscos Laborals, examinant a més amb els representants dels treballadors el desplegament d'esta obligació.  
Quan l'activitat a què fa referència el paràgraf primer no es duu a terme en el mateix centre de treball de l'empresa subcontractant, sinó en el de l'empresa subcontractista, la primera s'obliga a vetlar perquè la segona aplique correctament les disposicions del primer capítol, i donar compte d'esta funció als representants dels treballadors.  
Capítol V  
Règim de treball  
Secció primera. Jornada de treball  
Article 39. Jornada de treball  
S'establix la jornada ordinària anual màxima en 1.790 hores de treball efectiu referides a cada treballador o treballadora durant l'any 2008.  
En l'any 2009 la jornada ordinària anual màxima queda en 1.788 hores de treball efectiu referides a cada treballador o treballadora.  
En l'any 2010 la jornada ordinària anual màxima queda en 1.786 hores de treball efectiu referides a cada treballador o treballadora.  
Article 40. Ordenació anual de la jornada  
A fi d'adequar la capacitat de les empreses a la càrrega de treball existent en cada moment, s'establix una flexibilitat de la jornada a instància de l'empresa i vinculant per al treballador o la treballadora, que es regularà de la forma següent:  
1r. La distribució de la jornada en cada empresa es confeccionarà sobre la base de les hores anuals de treball efectiu cada any, a l'inici de l'any natural o de cada campanya.  
2n. L'empresa podrà, al·legant raons de caràcter tècnic, organitzatiu i/o productiu, variar la distribució de la jornada, incrementant-la sense sobrepassar els límits que com a jornada ordinària anual està establida en l'article anterior ni la jornada màxima diària que està establida en 9 hores, o bé reduir-la per a respectar els màxims anuals establits en el present conveni.  
3r. La reducció de la jornada no implicarà minva de salari; l'increment de la jornada es compensarà amb períodes de descans.  
4t. Els descansos compensatoris es gaudiran en els períodes de menor treball i sempre dins de l'any natural.  
5é. Procedirà indistintament la major o menor realització de jornada en funció dels distints períodes d'activitat empresarial, per la qual cosa la compensació podrà produir-se amb caràcter previ o amb posterioritat al temps de major càrrega de treball.  
6é. Queden suprimides les hores extraordinàries sempre que hi haja la flexibilitat de la jornada exposada. En cas de no aplicació de la flexibilitat de la jornada exposada, quedaran subsistents les hores extraordinàries, amb els màxims establits en llei.  
7é. Els descansos compensatoris es gaudiran en els períodes de menor treball en les empreses del sector i sempre abans del 31 de desembre de cada any, les hores d'excés s'acumularan per a descansar en dies complets o la seua fracció.  
Article 41. Vacances  
1) El període anual de vacances retribuïdes serà de 31 dies naturals per a tot el personal de les quals es podran gaudir 21 dies interromputs en el període comprés entre l'1 de juny i el 30 de setembre de cada any, excepte acord contrari en l'empresa.  
Els 31 dies de vacances s'entendran a tots els efectes com retribuïts i no recuperables.  
2) Este període es concedirà al personal que porte, com a mínim, un any al servici de l'empresa.  
3) Els treballadors o treballadores, que en iniciar-se l'època de gaudi, porten menys d'un any al servici de l'empresa, tindran dret al període corresponent al mateix temps que porten treballant.  
4) Si l'empresa concedix les vacances en bloc a tot el seu personal i procedix al tancament del seu centre de treball, els treballadors i les treballadores que porten menys d'un any al servici de l'empresa, gaudiran del període complet, si bé percebran, únicament, la retribució corresponent al període que, d'acord amb allò que s'ha establit, tinguen dret a gaudir, i romandran en alta en la seguretat social tot el període de gaudi de vacances.  
5) Si les vacances es concedixen per torns, per a designar el personal que haja de formar part de cada un d'ells, s'establirà un ordre rotatori subordinat exclusivament als grups professionals, a fi que la plantilla que quede en l'empresa, reduïda quant al nombre, siga homogènia pel que fa a la seua estructura funcional, amb la plantilla total.  
6) Les vacances, que hauran d'iniciar-se sempre en dilluns, seran retribuïdes amb el salari corresponent a activitat normal, és a dir, amb el salari conveni més l'antiguitat si és el cas i la participació en beneficis, incrementat amb la quantitat resultant d'amitjanar el Plus d'Activitat diari meritat pel treball durant les tretze setmanes anteriors a la que comence a gaudir-les.  
7) La coincidència del període de gaudi de vacances amb el període de suspensió del contracte per part, adopció o acolliment previst en l'art. 48 de l'Estatut dels Treballadors, donarà dret al treballador a gaudir dels dits dies coincidents en altres dates, que seran convinguts amb l'empresa.  
Article 42. Permisos i excedències  
S'atindrà al que disposa l'Estatut dels Treballadors i les normes que el modifiquen o aclarisquen.  
En allò concret entre altres aspectes en permisos retribuïts seran:  
1. El treballador, previ avís i justificació, podrà absentar-se del treball, amb dret a remuneració, per algun dels motius i pel temps següent:   
a) Quinze dies naturals en cas de matrimoni.   
b) Dos dies pel naixement de fill i per la defunció, accident o malaltia greus, hospitalització o intervenció quirúrgica sense hospitalització que necessite repòs domiciliari, de parents fins al segon grau de consanguinitat o afinitat. Quan per eixe motiu el treballador necessite fer un desplaçament a este efecte, el termini serà de quatre dies.   
c) Un dia per trasllat del domicili habitual.   
d) Pel temps indispensable, per al compliment d'un deure inexcusable de caràcter públic i personal, comprés l'exercici del sufragi actiu. Quan conste en una norma legal o convencional un període determinat, caldrà ajustar-se al que aquesta dispose quant a duració de l'absència i a la seua compensació econòmica.   
Quan el compliment del deure abans referit supose la impossibilitat de la prestació del treball degut en més del vint per cent de les hores laborables en un període de tres mesos, l'empresa podrà passar el treballador afectat a la situació d'excedència regulada en l'apartat 1 de l'article quaranta-sis d'esta llei.  
En el cas que el treballador, per compliment del deure o exercici del càrrec, perceba una indemnització, l'import d'esta es descomptarà del salari a què té dret en l'empresa.  
e) Per a realitzar funcions sindicals o de representació del personal en els termes establits legal o convencionalment.   
f) Pel temps indispensable per a la realització d'exàmens prenatals i tècniques de preparació al part que han de realitzar-se dins de la jornada de treball.   
1. Les treballadores, per lactància d'un fill menor de nou mesos, tindran dret a una hora d'absència del treball, que podran dividir en dues fraccions. La duració del permís s'incrementarà proporcionalment en els casos de part múltiple.   
La dona, per la seua voluntat, podrà substituir este dret per una reducció de la seua jornada en mitja hora amb la mateixa finalitat o acumular-lo en jornades completes en els termes previstos en la negociació col·lectiva o en l'acord a què arribe amb l'empresari respectant, si és el cas, el que que s'ha establit en aquella.  
Este permís podrà ser gaudit indistintament per la mare o el pare en el cas que ambdós treballen.  
2. En els casos de naixements de fills prematurs o que, per qualsevol causa, hagen de romandre hospitalitzats a continuació del part, la mare o el pare tindran dret a absentar-se del treball durant una hora. Així mateix, tindran dret a reduir la seua jornada de treball fins a un màxim de dues hores, amb la disminució proporcional del salari. Per al gaudi d'este permís caldrà ajustar-se al que preveu l'apartat 5 d'este article.  
3. Qui per raons de guarda legal haja d'atendre directament algun menor de vuit anys o una persona amb discapacitat física, psíquica o sensorial, que no exercisca una activitat retribuïda, tindrà dret a una reducció de la jornada de treball, amb la disminució proporcional del salari entre, almenys, un vuité i un màxim de la meitat de la duració d'aquella.  
Tindrà el mateix dret qui necessite encarregar-se de l'atenció directa d'un familiar, fins al segon grau de consanguinitat o afinitat, que per raons d'edat, accident o malaltia no puga valdre's per si mateix, i que no exercisca activitat retribuïda.  
La reducció de jornada prevista en el present apartat constituïx un dret individual dels treballadors, homes o dones. No obstant això, si dos o més treballadors de la mateixa empresa generen este dret pel mateix subjecte causant, l'empresari podrà limitar el seu exercici simultani per raons justificades de funcionament de l'empresa.  
4. La concreció horària i la determinació del període de gaudi del permís de lactància i de la reducció de jornada, previstos en els apartats 4 i 5 d'este article, correspondrà al treballador, dins de la seua jornada ordinària. El treballador haurà de preavisar l'empresari amb quinze dies d'antelació la data en què es reincorporarà a la seua jornada ordinària.   
Les discrepàncies sorgides entre empresari i treballador sobre la concreció horària i la determinació dels períodes de gaudi previstos en els apartats 3 i 4 d'este article seran resoltes per la jurisdicció competent a través del procediment establit en l'article 138 bis de la Llei de Procediment Laboral.  
5. La treballadora víctima de violència de gènere tindrà dret, per a fer efectiva la seua protecció o el seu dret a l'assistència social integral, a la reducció de la jornada de treball amb disminució proporcional del salari o a la reordenació del temps de treball, a través de l'adaptació de l'horari, de l'aplicació de l'horari flexible o d'altres formes d'ordenació del temps de treball que s'utilitzen en l'empresa.   
Estos drets es podran exercitar en els termes que per a estos supòsits concrets s'establisquen en els convenis col·lectius o en els acords entre l'empresa i els representants dels treballadors, o conforme a l'acord entre l'empresa i la treballadora afectada. Si no n'hi ha, la concreció d'estos drets correspondrà a la treballadora, i s'aplicaran les regles establides en l'apartat anterior, incloses les relatives a la resolució de discrepàncies.  
- Excedència per a l'atenció de filles i fills: Els treballadors tindran dret a un període d'excedència de duració no superior a tres anys per a atendre cada fill, tant quan ho siga per naturalesa, com per adopció, o en els supòsits d'acolliment, tant permanent com preadoptiu, a comptar de la data de naixement o si és el cas de la resolució judicial o administrativa. Els successius fills donaran dret a un nou període d'excedència que, si és el cas, posarà fi a aquell que es gaudira. Quan el pare i la mare treballen, només un d'ells podrà exercitar este dret.  
- Excedències per a l'atenció de familiars: També tindran dret a un període d'excedència de duració no superior a un any, els treballadors per a atendre un familiar, fins al segon grau de consanguinitat o afinitat, que per raons d'edat, accident o malaltia no puga valdre's per si mateix, i no exercisca activitat retribuïda.  
L'excedència prevista en el present apartat constituïx un dret individual dels treballadors, homes o dones. No obstant això, si dos o més treballadors de la mateixa empresa generen este dret pel mateix subjecte causant, l'empresari podrà limitar el seu exercici simultani per raons justificades de funcionament de l'empresa.  
Quan un nou subjecte causant done dret a un nou període d'excedència, l'inici d'esta donarà fi a aquell que, si és el cas, es gaudira.  
Durant tot el període d'excedència, regulada en els apartats 3 i 4, el treballador tindrà dret a la reserva del seu lloc de treball i que el temps del seu gaudi siga computat a efectes d'antiguitat, així mateix tindrà dret a l'assistència a cursos de formació professional a la participació en els quals haurà de ser convocat per l'empresari, especialment amb ocasió de reincorporació.  
Qui per raons de guarda legal haja d'atendre directament algun menor de sis anys o minusvàlid físic, psíquic o sensorial, que no exercisca una activitat retribuïda, tindrà dret a una reducció de la jornada de treball, amb la disminució proporcional del salari entre, almenys, un terç i un màxim de la meitat de la duració d'aquella.  
Tindrà el mateix dret qui necessite encarregar-se de l'atenció directa d'un familiar, fins al segon grau de consanguinitat o afinitat, que per raons d'edat, accident o malaltia no puga valdre's per si mateix, i que no exercisca activitat retribuïda.  
La reducció de jornada prevista en el present apartat constituïx un dret individual dels treballadors, homes o dones. No obstant això, si dos o més treballadors de la mateixa empresa generen este dret pel mateix subjecte causant, l'empresari podrà limitar el seu exercici simultani per raons justificades de funcionament de l'empresa.  
- Cas de naixement de fill prematur o hospitalització d'este, una hora d'absència al treball.  
- En el període de lactància d'un fill menor de nou mesos, dret a una hora d'absència del treball que pot dividir-se en dues fraccions o una reducció de la seua jornada en mitja hora amb la mateixa finalitat.  
- Les víctimes de violència de gènere tindran dret a una reducció de la seua jornada de treball amb disminució proporcional del salari i a la reordenació del temps de treball, amb nova adaptació d'horari o per aplicació d'horaris flexibles que s'utilitzen en l'empresa de conformitat amb el que establix l'art. 37.7 de l'Estatut dels Treballadors.  
Capítol VI  
Grups Professionals  
Article 43. Grups professionals  
Grup Professional 1r. Subalterns  
Este grup engloba una sèrie d'activitats que no són pròpies de l'ofici de la Marroquineria, però que són comunes en totes les empreses del sector. En general són tasques de caràcter manual o de vigilància, que no requerixen cap precisió, que s'executen segons instruccions concretes, clarament establides, que requerixen preferentment esforç físic o atenció i que no necessiten formació específica, excepte l'ocasional d'un període d'adaptació.  
Les antigues categories professionals que quedarien descrites en este grup professional són les següents especialitats professionals:   
Magatzemista. És qui en els magatzems de productes auxiliars i la resta de materials necessaris cuida de la seua recepció, ordenació i despatx, registrant el moviment hagut durant la jornada en els llibres corresponents.  
Allistador. És qui anota les faltes d'assistència i puntualitat, les hores extraordinàries i els treballs realitzats pel personal, i transmet les dites anotacions a l'oficina corresponent.   
Ordenança. És qui amb elementals coneixements i responsabilitat realitza encàrrecs, recepció i lliurament de correspondència i documents, cuidarà dels accessos a la fàbrica o locals propis de l'empresa realitzant funcions de custòdia i vigilància, i podrà efectuar en les oficines treballs d'índole elemental per ordre específica dels seus superiors.  
Xofer. És qui estant en possessió del necessari permís de conducció, té al seu càrrec el maneig dels camions, cotxes, tractors i la resta de vehicles propietat de l'empresa. És la persona responsable del vehicle posat a la seua disposició, mentre estiga treballant amb ell.  
Grum o ordinari. És qui, mancant dels elementals coneixements sobre els encàrrecs, la tramitació de documents i els treballs de l'oficina, per raó de la seua edat compresa entre els 16 als 18 anys, desconega la transcendència de la seua gestió per a l'empresa i per tant tinga una responsabilitat limitada sobre els resultats, realitza les mateixes funcions que l'ordenança  
Grup Professional 2n. Personal obrer  
Este grup engloba una sèrie d'activitats que són pròpies i específiques del sector de la marroquineria. L'enquadrament dels treballadors i les treballadores inclosos en el present grup serà el resultat de la conjunta ponderació dels factors següents: coneixements i experiència, iniciativa, autonomia, responsabilitat, comandament i complexitat.  
Este grup es dividirà al seu torn en diferents nivells, que també es dividiran en distintes categoria professionals.  
Nivell 1. Funcions consistents en operacions que s'executen de forma autònoma, que exigixen habitualment iniciativa per part dels treballadors o treballadores que els exercixen, i comporten, davall supervisió, la seua responsabilitat, confeccionant i desenrotllant projectes complets segons instruccions.  
Oficial de 1ª. És la persona. que executa qualsevol dels treballs propis de la marroquineria que es duen a terme en l'empresa amb qualsevol tipus de productes o matèria primera que s'hi utilitzen i que coneixent tots i cada un dels processos de fabricació és capaç de començar i acabar qualsevol peca, fins i tot aquelles que per la seua qualitat o la noblesa dels materials emprats suposen especial gust i delicadesa en el seu acabat i presentació, cada un en la seua especialitat i en el temps adequat.  
Coneixement: màxim  
Iniciativa: màxim  
Autonomia: màxim  
Responsabilitat: màxim  
Comandament: màxim  
Complexitat: màxim  
Tallador de pell de 1ª. És la persona, que partint d'un patró és capaç de tallar amb la màxima perfecció i aprofitament qualsevol classe de pell, incloses les de rèptil.  
Ganiveter de 1ª. És la persona, que a mà o mecànicament, rebaixa amb el màxim aprofitament i mínima deixalla, tota classe de pells, incloses les exòtiques.  
Muntador de 1ª en articles de viatge i en carteres de documents en pell. És la persona, que coneixent a la perfecció els processos de fabricació d'estes especialitats, és capaç de començar i acabar amb la màxima perfecció, qualsevol peça, fins i tot aquelles que per la seua qualitat o la noblesa dels materials emprats suposen especial gust i delicadesa en el seu acabat i presentació.  
Maquinista de 1ª. Són les persones capaces de cosir amb qualsevol dels tipus de màquines emprades en estes indústries qualsevol peça, en qualsevol material, amb la màxima perfecció.  
Muntador de 1ª en marroquineria, cinturons, corretges de rellotge, etc., - És la persona, que rebent les peces de tall o cosides pròpies d'estes especialitats, és capaç de muntar-les i allistar-les fins i tot aquelles confeccionades amb les pells més fines i els materials més delicats, col·locant amb la major perfecció els tancaments i les embocadures.  
Nivell 2n. Funcions consistents en l'execució d'operacions que encara que es realitzen davall instruccions precises, requerixen adequats coneixements professionals i aptituds pràctiques per a complir correctament les tasques, i s'ha de tindre una notòria experiència adquirida en tots els camps.  
Oficial de 2ª. És la persona que executa els mateixos treballs que els o les oficials de 1ª, amb la suficient correcció i eficàcia, encara que sense arribar a la perfecció exigible a ells o elles.  
Coneixements i experiència: màxim.  
Iniciativa: mitjà.  
Autonomia: mitjà.  
Responsabilitat: mitjà.  
Comandament: mitjà.  
Complexitat: màxim.  
Tallador de pell de 2ª. Són els que executen els mateixos treballs que els o les de 1ª. Però sense la perfecció exigible a ells o elles.  
Ganiveter de 2ª. És qui fa els mateixos treballs que els o les de 1ª. però sense arribar a la perfecció exigible a ells o elles.  
Muntador de 2ª en articles de viatge i en carteres de documents en pell. És qui fa els mateixos treballs que els o les de 1ª. però sense arribar a la perfecció exigible a ells o elles.  
Maquinista de 2ª. Són els que realitzen els mateixos treballs que els o les de 1ª però sense la perfecció exigible a ells o elles.  
Muntadors de 2ª en marroquineria, cinturons, corretges de rellotge, etc. Executen els mateixos treballs que els o les de 1ª però sense arribar a la perfecció exigible a ells, o elles  
Nivell 3r. Són funcions consistents en l'execució d'operacions realitzades seguint un mètode de treball precís, que requerixen adequats coneixements professionals i aptituds pràctiques sense que els siga exigible una contrastada experiència adquirida en tots els camps.  
Oficial de 3ª. És la persona que havent realitzat i acabat l'aprenentatge i havent adquirit un nivell òptim en l'execució, no ha aconseguit encara ni els coneixements ni la pràctica indispensables per a efectuar els treballs exigibles a l'oficial de 2ª.  
Coneixements: mínim.  
Iniciativa: en manca.  
Autonomia: en manca.  
Responsabilitat: mitjà.  
Comandament: en manca.  
Complexitat: mínim.  
Nivell 4t. Es referix a la persona obrer que executa operacions segons instruccions concretes, clarament establides, amb un alt grau de dependència que requerixen preferentment esforç físic i/o una mínima atenció i no necessiten una formació concreta  
Especialista. Són els operaris que realitzen treballs auxiliars per als quals no cal un període d'aprenentatge però si un període de pràctica i adaptació i és capaç de realitzar, els treballs següents: tancador, tallador de folres, folrador, encolador, soldador, premsador, encunyador i altres anàlegs per la seua funció als mencionats, tots ells amb la major perfecció i rendiment.  
Coneixement i experiència: mínim  
Iniciativa: en manca  
Autonomia: en manca  
Responsabilitat: mitjà  
Comandament: en manca  
Complexitat: mínim  
Peó. És el productor que executa treballs per als que no es requerix cap preparació, ni coneixements teòrics ni pràctics de cap classe, sinó només l'aportació del seu esforç físic i que no exigixen més condició que l'atenció.  
Coneixement i experiència: en manca  
Iniciativa: en manca  
Autonomia: en manca  
Responsabilitat: mínim  
Comandament: en manca  
Complexitat: en manca  
Aprenent-conveni. Són aprenents les persones majors de setze anys d'edat i menors de vint-i-un, que al mateix temps que treballen adquirixen els coneixements necessaris per a l'exercici d'un ofici en la indústria de la pell.  
Durant el període d'aprenentatge, l'aprenent haurà de practicar en totes i cada una de les màquines de què es componga la seua secció, per a poder aconseguir la categoria d'oficial de tercera.  
Supeditant la quantitat i el rendiment en el treball a la qualitat de l'obra realitzada i a l'ensenyament efectiu d'un ofici, que constituïx la raó de ser de l'aprenentatge, assenyaladament es descarta la pràctica d'incentius individuals que exigisquen un rendiment no apte per a les condicions físiques i l'experiència professional de l'aprenent; de mode correlatiu, l'aprenent haurà d'aportar l'esforç i interés necessari a la seua formació professional i accés a la categoria superior.  
La duració de l'aprenentatge serà de tres anys, durant este temps l'aprenent percebrà el salari establit en les taules salarials de l'annex I.  
Treballadors contractats per a la formació. Són els productors o les productores que segons el contracte que regula les seues relacions laborals amb l'empresa, s'obliguen a aprendre l'ofici i l'empresa al mateix temps que utilitza el seu treball, igualment s'obliga a ensenyar-los les habilitats i els coneixements necessaris per a la seua completa formació professional. La seua regulació està establida en l'article 11.2 de l'Estatut dels Treballadors en relació amb l'article 32 del present conveni col·lectiu.  
Grup Professional 3r. Personal administratiu i mercantil  
Este grup engloba una sèrie d'activitats que no són especifiques de l'ofici, però que són comunes de totes les empreses del sector. En general són les activitats de caràcter administratiu i mercantil pròpies de tota empresa, com la redacció de correspondència comercial, el càlcul de preus a la vista d'ofertes rebudes, la recepció i tramitació de comandes, les propostes de contestació, els informes de comptabilitat, la revisió de mercaderies i la distribució, amb registre en llibres o màquines a l'efecte de moviment diari i venedors o venedores especialitzats/ as.  
Este grup es dividirà al seu torn en diferents nivells, que també es dividiran en distintes àrees professionals.  
Nivell 1r. Són aquelles funcions que s'executen davall instruccions concretes, clarament establides i amb un alt grau de dependència, que exigixen normalment coneixements professionals de caràcter elemental. Les actuals àrees professionals són les següents:  
Telefonista. És qui té com a missió principal el maneig de la centraleta electrònica i altres sistemes per a la comunicació interior i exterior, a més poden realitzar funcions administratives o de recepció que siguen compatibles amb la seua labor principal.  
Dependent de magatzem. És la persona, que davall les ordres del cap de magatzem, rep les mercaderies, les distribuïx en els estants i prepara i despatxa les comandes i confecciona les notes corresponents per al seu registre en els llibres.  
Auxiliar. És qui, sense iniciativa pròpia, sent responsable del seu treball, realitza funcions elementals, administratives i/o comercials i, en general, les purament mecàniques i inherents al desenrotllament d'aquelles.  
Nivell 2n. Són funcions consistents en l'execució de tasques de caràcter administratiu o mercantil, que es realitzen davall instruccions precises però que requerixen d'uns adequats coneixements professionals i aptituds pràctiques, la responsabilitat dels qual està limitada per una supervisió directa i sistemàtica. Les actuals àrees professionals són les següents:  
Viatjant. És qui, a les ordres del seu cap immediat i al servici exclusiu de l'empresa, a la plantilla de la qual pertany, amb els coneixements necessaris per a la missió encomanada, ja siga en viatge de ruta prèviament assenyalada, en plaça o en ambdues modalitats, segons s'haja convingut, s'encarrega de l'adquisició de les matèries primeres necessàries o bé de la venda dels productes elaborats o subproductes, informa sobre l'orientació del mercat i, quan no realitza estes funcions, efectua els treballs afins a la seua labor principal que li són encomanats.  
Oficial de 2ª administratiu. Qui amb iniciativa i responsabilitat restringides realitza tasques com auxiliars de comptabilitat, organització i d'arxius i fitxers, taquimecanografia en idioma nacional, etc.  
Nivell 3r. Són funcions que exigixen habitualment iniciativa i raonament per part de les persones encarregades de la seua execució, comporta, davall supervisió, la seua responsabilitat i poden ser ajudats per altres persones. Les actuals àrees professionals són les següents:  
Oficial de 1ª administratiu. Qui amb plena iniciativa i responsabilitat realitza, amb o sense empleats/des a les seues ordres, tasques com caixer, facturacions i càlcul, estadístiques, assentaments en llibres de comptabilitat, liquidació i càlcul de nòmines i seguretat social, intèrpret d'idiomes, maneig de màquines comptables i ordinadors, taquimecanografia en idioma estranger, etc.  
Cap de magatzem. És l'empleat o empleada que dirigix, davall la seua responsabilitat, tot el moviment d'entrades i eixides del material, així com l'atenció i vigilància dels llibres de registres.  
Cap de compres i vendes. És qui, amb sencera responsabilitat de les funcions del seu càrrec i davall les ordres del director comercial s'encarrega tant de l'adquisició de les matèries primeres, productes auxiliars de altres materials necessaris i subproductes i informa sobre l'orientació i tendències del mercat.  
Cap de negociat. És qui, a les ordres del seu cap immediat porta la responsabilitat, el control i la direcció de dos o més departaments o negociats, està encarregat d'orientar i imprimir unitat, distribuint i dirigint el treball entre els oficials, auxiliars i la resta de personal que d'ell o d'ella depenga, aportant les seues iniciatives.  
Cap de secció. És qui, a les ordres del director o directora administrativa o comercial porta la responsabilitat, el control i la direcció de dos o més departaments o negociats, està encarregat d'orientar i imprimir-los unitat, distribuint i dirigint el seu treball i aportant iniciatives per al seu bon funcionament.  
Grup Professional 4t. Personal tècnic no titulat  
Este grup professional engloba totes les funcions de les persones que planifiquen, organitzen, coordinen i supervisen l'execució de tasques heterogènies, amb la responsabilitat d'ordenar el treball d'un conjunt de col·laboradors, així com també les funcions del personal que executen tasques que sense implicar comandament, requerixen un alt nivell de complexitat i un contingut intel·lectual. I també aquelles tasques que consistixen a establir o desenrotllar programes o aplicar tècniques seguint instruccions generals.  
Este grup es dividix en distintes àrees professionals:  
Mestre tallador (albarder, seller, boter). És qui, tenint coneixements suficients efectua els talls necessaris a les pells ja siga perquè són allargades o per unió a altres, de tal forma que s'ajusten al producte a fabricar sense cap deixalla.  
Modelista- patronista/ dibuixant- projectista. És qui, té coneixements suficients per a obtindre un o diversos models que constituïsquen el catàleg d'articles de l'empresa.  
Encarregat de secció o cap de taller. És qui, amb coneixements suficients i davall les ordres directes del seu cap immediat dirigix, organitza i controla amb responsabilitat el treball de la seua secció així com dels processos de fabricació ordenant la forma en què els treballs han de fer-se. Així mateix, i dins d'esta, ha de controlar la posada al punt i el maneig de les màquines, vetlar per la disciplina i la seguretat i higiene en el treball i exercir la funció docent necessària.  
Encarregat general de fabricació. És qui, a les ordres del director o directora tècnica o de fàbrica, amb els suficients coneixements teòrics pràctics, dots de comandament i experiència en l'àmbit de la seua professió, assumix davall la seua responsabilitat la direcció, vigilància i el compliment de tot allò que es relaciona amb els processos de fabricació, i ordena la forma en què els treballs han de fer-se.  
Article 44. Mobilitat funcional del treballador o treballadora  
Article 44.1. Treballs de superior i inferior categoria   
A) El treballador o la treballadora que realitze funcions de categoria superior a les que corresponguen a la categoria o grup professional que tinga reconegut, per un període superior a sis mesos durant un any o vuit mesos durant dos anys, pot reclamar davant de la direcció de l'empresa la classificació professional adequada.  
B) Contra la negativa de l'empresa i amb l'informe previ del comité d'empresa o, si és el cas, dels delegats de personal, preceptivament amb caràcter previ a la reclamació davant de la jurisdicció competent, s'haurà de comunicar l'afer a la Comissió Paritària, la qual avaluarà i n'emetrà un dictamen.  
C) Quan s'exercisquen funcions de categoria superior, però legalment o convencionalment no siga procedent l'ascens, el treballador tindrà dret a la diferència retributiva entre la categoria assignada i la funció que efectivament realitze.  
D) Si per necessitats peremptòries o imprevisibles de l'activitat productiva l'empresari necessita destinar a un treballador o treballadora a tasques corresponents a categoria inferior a la seua, només podrà fer-ho pel temps imprescindible, li mantindrà la retribució i la resta de drets derivats de la seua categoria professional, i ho comunicarà als representants legals dels treballadors.  
Article 44.2. Ascensos  
L'ascens és la promoció del treballador o treballadora a un grup o categoria professional superior, i distinta de l'abans realitzada, amb caràcter permanent.  
El sistema bàsic d'ascens és el de valoració de la formació i mèrits del treballador o treballadora prenent com a referència les següents circumstàncies.  
1. Titulació adequada (si és el cas).  
2. Valoració acadèmica (si és el cas).  
3. Coneixement del lloc de treball.  
4. Historial professional.  
5. Exercici de funcions de superior grup professional.  
6. Superació satisfactòria de les proves que a l'efecte s'establisquen.  
Si no hi ha acord entre l'empresa i el/els treballadors o la/les treballadores, s'haurà de comunicar, amb caràcter previ a qualsevol reclamació davant de l'autoritat administrativa o judicial, el fet o la discrepància a la Comissió Paritària.  
La Comissió Paritària està facultada per a realitzar les proves que estime pertinents per a determinar la competència professional del treballador o de la treballadora, la seua aptitud i idoneïtat per al lloc que reclama o la procedència sobre la seua adequació a la funció-categoria que tinga assignada quan considere el treballador o la treballadora haver sigut classificat / a incorrectament. Finalment la Comissió n'emetrà un dictamen.  
Si no hi ha acord al si de la Comissió Paritària es designarà la persona o persones, que en la data de la reclamació, tinguen la qualificació necessària per a la resolució de l'assumpte, només en el cas o en el casos que el treballador o els treballadors afectats o la treballadora o les treballadores afectades pertanguen al grup professional 2n qualificat com a personal obrer. El dit informe serà vinculant per a la resolució que adopte la Comissió Paritària.  
Article 44.3.Formació. Formació contínua  
Les organitzacions firmants del present conveni s'adherixen en tots els seus termes al III Acord Nacional de Formació Professional Contínua, en els àmbits funcional i territorial del conveni referit, subscrit per les confederacions empresarials i sindicals, com a millor forma d'organitzar i gestionar les accions de formació que es promouen en el sector.  
Les organitzacions firmants del present conveni consideren la Formació Contínua dels treballadors com un element estratègic que permet compatibilitzar la major competitivitat de les empreses amb la formació individual i el desenrotllament professional del treballador.  
Article 44.4. Cursos de formació   
Les empreses i els agents socials podran organitzar cursos de formació i perfeccionament del personal amb caràcter gratuït, a fi de promoció professional i capacitació. Així mateix, podran organitzar programes específics de formació professional per a la dona treballadora i de reciclatge professional per als tècnics.  
Es constituirà un Comité Paritari Sectorial de Formació format per un mínim de quatre representants de les organitzacions sindicals i altres tants de les organitzacions empresarials que tindrà per objecte elaborar plans de formació professional destinats a adequar els coneixements professionals dels treballadors a les noves tecnologies, i a facilitar la formació professional.  
Seran funcions d'este Comité Paritari, a més de les que el III Acord Nacional de Formació Contínua reconeix a les Comissions Paritàries Sectorials:  
a) Realitzar per si, per mitjà d'entitats especialitzades, estudis de caràcter projectiu respecte de les necessitats de mà d'obra en el sector i les seues corresponents qualificacions.  
b) Proposar i executar accions formatives en les seues diverses modalitats i nivells, ja siga amb programes que puguen impartir-se en els centres de formació d'empresa o els que en el futur puguen constituir-se, com a través dels programes nacionals o internacionals desenrotllats per organismes competents.  
c) Col·laborar, segons les pròpies possibilitats o per mitjà d'entitats especialitzades, amb el diagnòstic i disseny de programes concrets de formació en les empreses, tenint en compte les especificacions i necessitats concretes, així com les característiques genèriques o individuals dels treballadors afectats.  
d) Coordinar i seguir el desenrotllament de formacions en practiques dels alumnes que siguen rebuts per les empreses en el marc dels acords firmats a nivell sectorial o per empreses.  
e) Avaluar de manera continuada totes les accions empreses a fi de revisar les orientacions, promoure noves activitats i actualitzar la definició dels objectius de la formació professional.  
Impulsar un acord amb el ministeri o departament autonòmic corresponent a fi de possibilitar en les millors condicions possibles l'accés dels alumnes de formació professional a les practiques reglades en les empreses.  
Capítol VII  
Drets socials i sindicals; drets   
de la dona i reserva de places  
Article 45. Acció sindical  
Els representants dels treballadors podran acordar l'acumulació en un d'ells o una d'elles, de les hores concedides als altres o les altres per a l'exercici de les seues funcions.  
Les hores consumides pels representants dels treballadors que integren la Comissió Deliberadora del Conveni per la dita part en les reunions amb l'empresarial, no seran considerades com hores corresponents al crèdit per a l'exercici de les seues funcions i seran retribuïbles. Les empreses podran demanar justificació als seus treballadors d'haver-se presentat en les reunions de negociació del Conveni Col·lectiu.  
El crèdit horari de l'article 68.e) de l'Estatut dels Treballadors, a favor dels delegats de personal i membres del Comité d'Empresa per als centres de treball de fins a cent treballadors i treballadores, serà de setze hores.  
Article 46. Assemblees  
Els treballadors i les treballadores podran realitzar assemblees en els locals de l'empresa fora de les hores de treball, prèvia notificació escrita al representant legal d'esta amb indicació del motiu de la reunió feta pels representants legals dels treballadors, amb una antelació mínima de vint-i-quatre hores.  
Les empreses col·locaran en lloc visible un tauler d'anuncis al servici dels treballadors i les treballadores, així com al de les centrals sindicals amb presència en esta.  
Article 47. Llicències per malaltia  
Els treballadors i les treballadores disposaran d'un fons anual de setze hores retribuïdes a rendiment normal, és a dir, a salari conveni més antiguitat si és el cas, més participació en beneficis, exclusivament per a visites al metge de medicina general, quan l'horari de consulta coincidisca amb el treball, i hauran de justificar la seua absència del seu lloc de treball pel motiu mencionat  
El justificant mèdic model P-10 tindrà la consideració d'absència justificada en el lloc de treball, pel temps establit es este o del que es deduïsca raonablement de l'assistència mèdica prestada i en idèntics termes a un comunicat ordinari de IT.  
Article 47 bis. Prestació empresarial en la situació d'incapacitat temporal per contingències comunes o accident no laboral  
Les empreses pagaran als treballadors en situació d'incapacitat temporal per malaltia comuna o accident no laboral el 50% de la seua base de cotització durant els tres primers dies de baixa que es produïsquen en l'any.  
Article 48. Drets de la dona, igualtat d'oportunitats i no discriminació de les persones amb discapacitat  
La igualtat de tractament serà principi general d'este conveni col·lectiu. La dona gaudirà de tots els drets reconeguts en la llei. La dona té dret a prestar servicis laborals en plena situació d'igualtat jurídica amb l'home i a percebre per això idèntica retribució.  
Cap clàusula d'este conveni, ni de contracte individual atorgat per dona, podrà ser interpretada en sentit que implique diferències discriminatòries en les categories professionals, condicions de treball o remuneracions, entre els treballadors de l'un o l'altre sexe. Quant als altres drets de la dona, es tindrà en compte la legislació laboral aplicable, per exemple en matèria de protecció de la maternitat.  
1) La dona té dret a prestar servicis laborals en plena situació d'igualtat jurídica amb l'home i a percebre per això, idèntica retribució.  
2) Cap clàusula d'este conveni, ni de contracte individual atorgat per la dona, podrà ser interpretada en sentit que implique diferències discriminatòries en les categories professionals, les condicions de treball o les remuneracions, entre els treballadors d'un o altre sexe.  
3) Quant als altres drets de la dona, s'atindrà a la legislació laboral aplicable.  
4) Protecció a la maternitat  
L'empresari adoptarà les mesures necessàries per a evitar l'exposició de les treballadores en situació d'embaràs o part recent, als riscos determinats en l'avaluació a què es referix l'article 26 de la Llei 39/1999, que poden afectar la salut de les treballadores o del fetus, a través d'una adaptació de les condicions o del temps de treball de la treballadora afectada, en els termes previstos en l'article 26 de la mencionada llei.  
La treballadora embarassada tindrà dret a absentar-se del lloc de treball, amb dret a remuneració, per a la realització d'exàmens prenatals i tècniques de preparació al part, previ avís a l'empresari i justificació de la necessitat de la seua realització dins de la jornada de treball.  
Reducció de jornada: per motius familiars.  
Les treballadores i els treballadors, per lactància d'un fill menor de nou mesos, tindran dret a una hora d'absència del treball, que podran dividir en dues fraccions. La dona, per la seua voluntat, podrà substituir este dret per una reducció de la seua jornada en mitja hora amb la mateixa finalitat. Este permís podrà ser gaudit indistintament per la mare o el pare en el cas que els dos treballen.  
La concreció horària i la determinació del període de gaudi del permís de lactància i de la reducció de la jornada, previstos en els apartats 4 i 5 d'este article, correspondrà a la treballadora, dins de la seua jornada ordinària. Haurà de preavisar l'empresari amb quinze dies d'antelació de la data en què es reincorporarà a la seua jornada ordinària.  
Les discrepàncies sorgides entre empresari i treballadora sobre la concreció horària i la determinació dels períodes de gaudi previstos en els apartats 4 i 5 d'este article seran resoltes per la jurisdicció competent a través del procediment establit en l'article 138 bis de la Llei de Procediment Laboral.  
Suspensió amb reserva de lloc de treball (Maternitat):   
En el supòsit de part, la suspensió tindrà una duració de setze setmanes, que es gaudiran de forma ininterrompuda, ampliables en el supòsit de part múltiple en dues setmanes més per cada fill a partir del segon. El període de suspensió es distribuirà a opció de la interessada sempre que sis setmanes siguen immediatament posteriors al part. En cas de mort de la mare, el pare podrà fer ús de la totalitat o, si és el cas, de la part que reste del període de suspensió.  
No obstant això, i sense perjudici de les sis setmanes immediates posteriors al part de descans obligatori per a la mare, en el cas que el pare i la mare treballen, esta, en iniciar-se el període de descans per maternitat, podrà optar perquè el pare gaudisca d'una part determinada i ininterrompuda del període de descans posterior al part bé de forma simultània o successiva amb el de la mare, llevat que en el moment de la seua efectivitat la incorporació al treball de la mare supose un risc per a la seua salut.  
En els supòsits d'adopció i acolliment, tant preadoptiu com permanent, de menors de fins a sis anys, la suspensió tindrà una duració de setze setmanes ininterrompudes, ampliable en el supòsit d'adopció o acolliment múltiple en dues setmanes més per cada fill a partir del segon, comptades a l'elecció del treballador, bé a partir de la decisió administrativa o judicial de acolliment, bé a partir de la resolució judicial per la qual es constituïx l'adopció. La duració de la suspensió serà, així mateix, de setze setmanes en els supòsits d'adopció o acolliment de menors majors de sis anys d'edat quan es tracte de menors discapacitats o minusvàlids o que per les seues circumstàncies i experiències personals o que per provenir de l'estranger, tinguen especials dificultats d'inserció social i familiar degudament acreditades pels servicis socials competents. En el cas que la mare i el pare treballen, el període de suspensió es distribuirà a opció dels interessats, que podran gaudir-lo de forma simultània o successiva, sempre amb períodes ininterromputs i amb els límits assenyalats.  
En els casos de gaudi simultani de períodes de descans, la suma d'estos no podrà excedir de les setze setmanes previstes en els apartats anteriors o de les que corresponguen en cas de part múltiple.  
Els períodes a què es referix el present article podran gaudir-se en règim de jornada completa o a temps parcial, previ acord entre els empresaris i els treballadors afectats, en els termes que reglamentàriament es determinen.  
En els supòsits d'adopció internacional, quan siga necessari el desplaçament previ dels pares al país d'origen de l'adoptat, el període de suspensió, previst per a cada cas en el present article, podrà iniciar-se fins a quatre setmanes abans de la resolució per la qual es constituïx l'adopció.  
Igualtat d'oportunitats: les parts afectades per este conveni es comprometen a promoure el principi d'igualtat d'oportunitats i no discriminació per raó de discapacitat, edat, malaltia, nacionalitat, origen racial o ètnic, orientació sexual i religió. Este compromís comporta remoure els obstacles que puguen incidir en el no compliment de la igualtat de condicions, vetlant de forma específica per aquelles discriminacions indirectes que puguen produir-se.  
Tampoc podran ser discriminats els empleats per raons de discapacitat, sempre que es troben en condicions d'aptitud per a exercir el treball o ocupació.  
Les parts firmants d'este conveni declaren i fan constar la seua preocupació pels sectors de població laboral amb dificultats per aconseguir ocupació com són: dones subrepresentades, joves desocupats, desocupats de llarga duració, desocupats majors de 45 anys, persones amb discapacitat. En este sentit les parts coincidixen en la necessitat de propiciar la contractació d'estos col·lectius.  
Vigilància de la salut: els servicis de salut formularan recomanacions sobre modificacions del treball, dels equips i del medi ambient de treball, també formularan recomanacions per a la protecció de grups vulnerables que per les seues característiques presenta riscos específics, com ara els que representen hipersensibilitats, malalties cròniques o discapacitats.  
En matèria de seguretat i salut laboral, es garantirà de manera específica la protecció de les treballadores que, per les seues pròpies característiques personals o estats biològic conegut, fins i tot aquells que tinguen reconeguda la situació de discapacitat física, psíquica o sensorial, siguen específicament sensibles als riscos derivats del treball.  
L'empresa haurà de fer l'esforç que calga i adoptar les mesures necessàries per a readaptar a un nou lloc de treball conforme amb la situació actual del treballador, a tots aquells que per qualsevol causa puguen o patir en el futur una discapacitat física o psíquica sobrevinguda.  
Els treballs no seran destinats a aquells llocs de treball en què, a causa de les seues característiques personals, estat biològic o per la seua discapacitat física, psíquica o sensorial degudament reconeguda, puguen ells o les altres persones presents en el centre de treball posar-se en situació de perill, o, en general, quan es troben manifestament en estats o situacions transitòries que no responguen a les exigències psicofísiques dels llocs de treball respectius.  
Capítol VIII  
Salut laboral i medi ambient  
Article 49. Seguretat i higiene i prevenció de riscos laborals   
En matèria de seguretat i higiene en el treball, les empreses, els treballadors i les treballadores s'atindran al que establix la Llei 31/1995 de Prevenció de Riscos Laborals.  
Capítol IX  
Faltes i sancions  
Secció primera. Faltes i sancions  
Article 50. El seu desplegament en els reglaments  
En el Reglament de Règim Interior de cada empresa es regularan i desplegaran, amb la possible precisió, tots els detalls, requisits i circumstàncies, per a l'efectivitat i el compliment dels principis generals consignats anteriorment.  
Article 51. Lleus  
Són faltes lleus:  
1) Faltar un dia al treball sense causa justificada.  
2) Fins a tres faltes de puntualitat en un mes.  
3) Abandonar el lloc de treball o servici durant breu temps dins de la jornada de treball, sense permís.  
4) Els menuts descuits en la realització del treball i en la conservació de les màquines, ferramentes i materials.  
5) La inobservança dels reglaments i de les ordres de servici, així com la desobediència als comandaments; tot això en matèria lleu.  
6) La falta de respecte en matèria lleu als subordinats/as, companys/as, comandaments i públic, així com la discussió amb ells/as.  
7) La falta de neteja personal, així com en les dependències, servicis i utensilis de l'empresa.  
8) No comunicar a l'empresa els canvis de domicili o les dades necessàries per a la Seguretat Social i Medicina d'Empresa.  
Article 52. Greus   
Són faltes greus:  
1) La doble comissió de falta lleu dins del període d'un mes.  
2) La falta de dos dies al treball durant el període de 1mes sense causa justificada  
3) L'entrebancada, l'omissió maliciosa i falsejament de les dades, qüestions i fets que poden afectar a la seguretat social i medicina d'empresa.  
4) L'incompliment de les normes generals, les del reglament de l'empresa en matèria de seguretat i higiene en el treball. Serà falta molt greu quan tinga conseqüències en les persones, màquines, materials instal·lacions o edificis.  
5) La desobediència als superiors en qüestions de treball.  
6) La voluntària disminució i baixa qualitat en el treball.  
7) L'ocupació del temps, materials, màquines i útils de treball en qüestions alienes al mateix.  
8) Les injúries proferides contra persones i institucions de tota índole.  
9) La suplantació activa o passiva de la personalitat.  
10) L'embriaguesa no habitual durant el treball.  
Article 53. Molt greus  
Són faltes molt greus:  
1) La reiteració en falta greu dins del període d'un mes, sempre que aquelles hagen sigut sancionades.  
2) La falta al treball de sis dies durant el període de quatre mesos, sense causa justificada.  
3) Mes de dotze faltes de puntualitat en un període de sis mesos o de vint-i-cinc en un període d'un any.  
4) La falsedat, la deslleialtat, el frau, l'abús de confiança, la competència il·lícita per a l'empresa i el furt o el robatori, tant als companys i companyes de treball com a l'empresa o a tercers, dins de la dependència d'esta o durant l'exercici del treball o servicis per compte de l'empresa.  
5) Fer desaparéixer, inutilitzar, causar desperfectes o modificacions malicioses en primeres matèries, productes, útils, ferramentes, màquines, aparells, instal·lacions, edificis, efectes i documents de l'empresa.  
6) La indisciplina o desobediència al Reglament de Règim Interior de l'empresa o a les ordres dels superior, així com també la inducció a esta, quan revestisca especial gravetat.  
7) La participació directa o indirecta en la comissió de delicte, qualificat com tal en el Codi Penal.  
8) La falsedat en les circumstàncies d'accidents de treball, la simulació de malalties i la prolongació maliciosa, fingida en la seua curació.  
9) L'embriaguesa habitual durant el treball.  
10) L'abandó del treball que implique greu perjudici econòmic per a l'empresa.  
11) La disminució voluntària i continuada de rendiment.  
12) La comissió d'actes immorals en els locals i dependències de l'empresa dins o fora de la jornada de treball.  
13) Totes les consignades en l'Estatut dels Treballadors considerades com a causes justes d'acomiadament.  
14) Passar a prestar servici a una altra competidora no estant autoritzat; revelar secrets o dades d'obligada reserva, falsificar o tergiversar dades o documents, ofendre greument i públicament l'empresa o els seus directors o els seus companys o companyes de treball.  
15) L'abús d'Autoritat per part de caps serà sempre considerat com falta molt greu, i qui el patisca haurà de comunicar-ho al director de l'empresa, en un termini no superior a quinze dies naturals, perquè aquell o aquella instruïsca l'expedient oportú.  
16) La valoració de les faltes i les sancions corresponents imposades per la direcció de l'empresa sempre es podran recórrer davant del jutjat social corresponent.  
17) L'assetjament sexual.  
Article 54. Sancions  
Les sancions màximes que poden imposar-se són les següents:  
Per falta lleu. Amonestació verbal. Amonestació per escrit. Suspensió d'ocupació i sou per un dia.  
Per falta greu. Suspensió d'ocupació i sou de dos a quinze dies. Inhabilitació per a l'ascens per un període de fins a un any.  
Per falta molt greu. Suspensió d'ocupació i sou de quinze a seixanta dies. Inhabilitació per a l'ascens per un període de fins a cinc anys. Acomiadament.  
Article 55. Prescripció  
Les faltes lleus prescriuran als deu dies; les greus, als vint dies; i les molt greus als seixanta dies, a partir de la data en què l'empresa va conéixer-ne la comissió, i en tot cas, als sis mesos d'haver-se comés.  
Sense perjudici del que disposa el paràgraf anterior, la deslleialtat o l'abús de confiança prescriuran als divuit mesos de comés el fet.  
Disposicions addicionals  
Primera. Les parts firmants del present conveni, estimen convenient eradicar la pluriocupació, com a regla general. A este efecte s'estima necessari que s'apliquen amb el màxim rigor les sancions previstes en la legislació vigent, en els casos de treballadors no donats d'alta en la Seguretat Social, per estar-ho ja en una altra empresa.  
Per a coadjuvar a l'objecte de controlar la pluriocupació, es considera essencial el compliment exacte del requisit de donar a conéixer als representants legals dels treballadors, els butlletins de cotització a la Seguretat Social, així com els models de contracte de treball que obligatòriament hagen de ser per escrit, així com els documents relatius a l'acabament de la relació laboral.  
Segona. Les empreses es comprometen a facilitar la labor sindical dins d'elles a les centrals sindicals que intervenen en la negociació del present conveni.  
Tercera. Tots els treballadors i totes les treballadores, seran tractats amb la dignitat que correspon a la persona i sense discriminació per raó de sexe, i no es permetrà l'assetjament sexual ni les ofenses basades en el sexe, tant físiques com verbals.  
Quarta. Les empreses i els representants dels treballadors podran confeccionar, de mutu acord, i a poder ser en el mes de gener de cada any, el calendari laboral de l'empresa per al dit any. Este calendari haurà de ser referendat pels treballadors i les treballadores, i la seua aprovació per la majoria, obligarà tot el personal de l'empresa.  
Annex I: Taula salarial vigent any 2008  
Taula salarial vigent de l'1 de gener de 2008 al 31 de desembre del 2010.  
Grup Professional Primer: Subalterns: Retribució mensual.  
 Salari base Plus Antiguitat  
 actividtat consolidada  
Magatzemista/ llister: 670,08 166,63 480,43  
Ordenança: 670,08 166,63 480,43  
Xofer: 693,21 177,08 497,00  
Grum o Ordinar 670,08 166,63 480,43  
Grum o Ordinari amb contracte subscrit abans de 01/01/98 seran retribuïts conforme al salari mínim interprofessional.  
Grup Professional Segon: Personal Obrer: Retribució diària  
 Salari base Plus Antiguitat  
 actividtat consolidada  
Oficial de primera: 23,83 8,56 17,10  
Oficial de segona: 23,17 8,32 16,62  
Oficial de tercera: 22,77 8,06 16,32  
Especialista i Ajudant: 22,54 7,84 16,16  
Peó: 22,24 7,84 16,16  
Aprenent 1r any: 18,81  
Aprenent 2n any: 20,68  
Aprenent 3r any: 22,75  
Cont. formació: 19,35   
Grup Professional Tercer: Personal Administratiu i Personal Mercantil: Retribució mensual  
 Salari base Plus Antiguitat  
 actividtat consolidada  
Cap de secció: 761,79 246,79 546,18  
Cap de negociat: 736,92 247,97 528,36  
Cap compres/vendes: 866,23 227,91 621,05  
Cap de magatzem: 811,71 220,20 580,62  
Oficial de primera: 715,72 232,65 513,14  
Oficial de segona: 695,85 222,89 498,90  
Viatjant: 736,90 205,15 528,35  
Auxiliar: 683,01 216,98 489,69  
Dependent de magatzem: 670,08 191,80 480,43  
Telefonista: 670,08 194,01 480,43  
Grup Professional Quart: Personal Tècnic no titulat: Retribució mensual.  
 Salari base Plus Antiguitat  
 actividtat consolidada  
Enc. gen. fabricació: 886,15 255,93 635,35  
Enc. secció i cap de taller: 786,86 255,93 564,05  
Modelista- Patronista: 703,76 244,00 504,58  
Dibuixant- Projectista: 703,76 244,00 504,58  
Mestre tallador: 703,76 244,00 504,58  
Annex II  
Extracte informatiu sobre drets dels treballadors  
A) De la Llei de Llibertat Sindical:  
1r) Tots els treballadors i treballadores tenen dret a sindicar-se lliurement per a la promoció i defensa dels seus drets i interessos econòmics i socials.  
2n) La llibertat sindical comprén:  
a) El dret a fundar sindicats sense autorització prèvia, així com el dret a suspendre'ls i extingir-los, per procediments democràtics.  
b) El dret del treballador o de la treballadora a afiliar-se al sindicat de la seua elecció, amb la sola condició d'observar-ne els estatuts, o a separar-se del que estiguera afiliat o afiliada, ningú podrà ser obligat a afiliar-se a un sindicat.  
c) El dret dels afiliats i de les afiliades a elegir lliurement als seus representants dins de cada sindicat.  
d) El dret a l'activitat sindical.  
3r) Els treballadors afiliats i les treballadores afiliades a un sindicat podran en l'àmbit de l'empresa o centre de treball:  
a) Realitzar reunions prèvia notificació a l'empresari, recaptar quotes i distribuir informació sindical fora de les hores de treball i sense pertorbar l'activitat normal de l'empresa.  
b) Rebre la informació que li trameta el seu sindicat.  
4t) L'empresari procedirà al descompte de la quota sindical sobre els salaris i a efectuar la corresponent transferència, a sol·licitud del sindicat del treballador afiliat o treballadora afiliada i prèvia conformitat sempre d'este o esta.  
5é) Qualsevol treballador, treballadora o sindicat que considere lesionat els drets de llibertat sindical, per actuació de l'ocupador, associació patronal, administracions públiques o qualsevol altra persona, entitat o corporació pública o privada, podrà demanar la tutela del dret davant de la jurisdicció competent, a través del procés de protecció jurisdiccional dels drets fonamentals de la persona.  
Expressament seran considerades lesions a la llibertat, els actes d'ingerència consistents a fomentar la constitució de sindicats dominats o controlats per un ocupador o una associació empresarial, o a sostindre econòmicament o en una altra forma, sindicats amb el mateix propòsit de control.  
6é) Els que exercisquen càrrecs electius a nivell provincial, autonòmic o estatal, en les organitzacions sindicals més representatives, tindran dret:  
- A l'assistència i l'accés als centres de treball per a participar en activitats pròpies del seu sindicat o del conjunt dels treballadors i de les treballadores, prèvia comunicació a l'empresari i sense que l'exercici d'eixe dret puga interrompre el desenrotllament normal del procés productiu.  
- Serà d'aplicació el que disposa l'art. 49é del conveni.